cyanic-selkie/wikianc huggingface dataset:
Κατερίνα Στεφανίδη
Αναδείχθηκε πρωταθλήτρια Ευρώπης στο Ευρωπαϊκό Πρωτάθλημα του Άμστερνταμ το 2016 (με 4,81 μ.), πρωταθλήτρια Ευρώπης στο Ευρωπαϊκό Πρωτάθλημα Κλειστού το 2017 (με 4,85 μ.) και πρωταθλήτρια κόσμου στο Παγκόσμιο Πρωτάθλημα Στίβου στο Λονδίνο το 2017 (με 4,91 μ.), γεγονός που την τοποθετεί στην πέμπτη θέση του άλματος επί κοντώ όλων των εποχών.
Κέρδισε συνολικά 10 μετάλλια σε όλα τα διεθνή αθλητικά πρωταθλήματα. Αναδείχθηκε αθλήτρια της χρονιάς στην Ευρώπη για το 2017 και αθλήτρια της χρονιάς στην Ελλάδα για το 2017 και το 2019. Θεωρείται ευρέως ως η καλύτερη αθλήτρια στην ιστορία του ελληνικού αθλητισμού. Το Σεπτέμβριο 2020 ανακοινώθηκε ότι θα επέστρεφε στο SPIRE Institute για να προετοιμαστεί για τους Ολυμπιακούς Αγώνες του 2020.
Βιογραφία
Γονείς της είναι οι αθλητές Γεώργιος Στεφανίδης και Ζωή Βαρελή, οι οποίοι αγωνίστηκαν διεθνώς στο άλμα εις τριπλούν και στο σπριντ αντίστοιχα. Η μικρότερη αδερφή της, Γεωργία, είναι επίσης αθλήτρια στο άλμα επί κοντώ. Το 2015 παντρεύτηκε τον Μίτσελ Κρίερ, μελλοντικό προπονητή της και πρώην αθλητή στο άλμα επί κοντώ. Μένει στις ΗΠΑ.
2005 - 2010
Η Στεφανίδη γεννήθηκε στην Αθήνα, και φοίτησε στο 1ο γυμνάσιο της Παλλήνης όπου και κέρδισε τα εθνικά πρωταθλήματα. Έσπασε τα Εθνικά σχολικά ρεκόρ κερδίζοντας το χρυσό στην Γυμνασιάδα του 2006. Μεγαλώνοντας έσπασε όλα τα παγκόσμια ρεκόρ στην ηλικία της καθώς και το Παγκόσμιο ρεκόρ νέων (κάτω των 18) με άλμα στα 4,37 μ. Η πρώτη της διεθνής εμπειρία ήτανε στα 15 της όταν εκπροσώπησε την Ελλάδα το 2005 στο Παγκόσμιο Πρωτάθλημα Νέων στο Μαρακές όπου και κέρδισε με 4,30. Το 2007 στο Παγκόσμιο Νέων που έγινε στην Οστράβα έφτασε την δεύτερη θέση με 4,25μ. Το 2008 κέρδισε το χάλκινο με 4,25μ στο Παγκόσμιο Πρωτάθλημα Νέων στο Μπίντγκοστς της Πολωνίας. Την ίδια χρονιά κέρδισε υποτροφία από το Πανεπιστήμιο Στάνφορντ και ξεκίνησε να αγωνίζεται με τους Στάνφορντ Κάρντιναλς.
2011 - 2013
Το 2011, ήταν δεύτερη στο Αμερικάνικο Πρωτάθλημα (NCAA) κλειστού στίβου, με 4,40. Την ίδια χρονιά υπερασπίστηκε τον τίτλο της στο Pac-10 με άλμα στα 4,28μ ενώ ήταν τρίτη στο Αμερικάνικο Πανεπιστημιακό Πρωτάθλημα Ανοικτού Στίβου (NCAA) με 4.40 μ. Ήταν δεύτερη στο Ευρωπαϊκό Πρωτάθλημα κάτω των 23 ετών στην Οστράβα και τρίτη στην Πανεπιστημιάδα του Σεντσέν στην Κίνα, με ισοφάριση του προσωπικού της ρεκόρ στα 4.45μ. Στη πρώτη της χρονιά σαν ενήλικας έφτασε την τρίτη θέση στο Αμερικάνικο πρωτάθλημα (NCAA) κλειστού στίβου (4.35).
Το 2012 έγινε ξανά πρωταθλήτρια στο Pac-12, που έγινε στο Όρεγκον με επίδοση 4,48μ. Ένα μήνα αργότερα έγινε πρωταθλήτρια στο πανεπιστημιακό πρωτάθλημα στο Ντε Μόιν της Αϊόβα με 4.45μ. Το ρεκόρ της σαιζόν έγινε στο Λίβερμορ της Καλιφόρνια με 4,51μ και επιτεύχθηκε τον Ιούλιο του 2012, που είναι και το εθνικό ρεκόρ της Ελλάδος για κάτω των 23 ετών.
2014 - σήμερα
αριστερά|μικρογραφία|Η Στεφανίδη στο [[Ευρωπαϊκό Πρωτάθλημα Στίβου 2016.]] μικρογραφία|Η Στεφανίδη στο [[Ευρωπαϊκό Πρωτάθλημα Κλειστού Στίβου 2019.]]
Το 2014 στο κλειστό στίβο βελτίωσε την επίδοση της στα 4,55μ. Στον ανοικτό στίβο την ίδια χρονιά βελτίωσε το προσωπικό της ρεκόρ στα 4,57μ και πέτυχε νέο ρεκόρ στα 4,60 στο Ντάιμοντ Λιγκ της Νέας Υόρκης, όπου κατέκτησε την 4η θέση. Την ίδια χρονιά, διαγωνίσθηκε για πρώτη φορά στο Ευρωπαϊκό Πρωτάθλημα ομάδων που έγινε στο Τάλιν, εκπροσωπώντας την Ελλάδα και κερδίζοντας με άλμα στα 4,55μ. Βελτίωσε την προσωπική της επίδοση στο Ντάιμοντ Λιγκ της Γλασκώβης με 4,65μ, παίρνοντας την τρίτη θέση. Μία εβδομάδα πριν το Ευρωπαϊκό Πρωτάθλημα κατάφερε να βελτιώσει ακόμα περισσότερο το προσωπικό της ρεκόρ με ένα μεγάλο άλμα στα 4,71 που ισοφάρισε και το εθνικό ρεκόρ της Ελλάδος για τον ανοικτό στίβο. Οι επιδόσεις της, την βοήθησαν να είναι στην λίστα των αθλητών που κέρδισε χορηγία από την ΕΟΕ με στόχο την Ολυμπιάδα του 2016.
Στο Ευρωπαϊκό Πρωτάθλημα του 2014, κατάφερε να προκριθεί εύκολα από τον προκριματικό γύρο, ενώ στον τελικό πέτυχε το καλύτερο της αποτέλεσμα κερδίζοντας το ασημένιο μετάλλιο με άλμα στα 4,60μ. Πήρε την τρίτη θέση στο μίτινγκ του Μπέρμινχαμ με 4.57μ, ενώ ήταν δεύτερη στη συγκεντρωτική βαθμολογία του Ντάιμοντ Λίγκ για το 2014.
Το 2015 ξεκίνησε ιδανικά για εκείνην κερδίζοντας τα Millrose Games με 4.60 μ. Βελτίωσε το ατομικό της ρεκόρ με 4.77 μ., ενώ στο Ευρωπαϊκό Πρωτάθλημα Κλειστού Στίβου της Πράγας κέρδισε το ασημένιο μετάλλιο με 4.75 μ.
Στις 20/8/2016 κατέκτησε το χρυσό μετάλλιο στους Θερινούς Ολυμπιακούς αγώνες του Ρίο ντε Τζανέιρο με άλμα στα 4.85 μ. .
Στο διεθνές μίτινγκ της Ζυρίχης, στον πρώτο από τους δύο τελικούς της σειράς Diamond League της IAAF, κατέκτησε την τρίτη θέση με 4.71 μέτρα στο επί κοντώ και έτσι έφτασε τους 58 βαθμούς στην διοργάνωση, παίρνοντας την πρώτη θέση στο συγκεκριμένο αγώνισμα για το 2016.
Στις 4 Μαρτίου 2017 κέρδισε το χρυσό μετάλλιο στο Ευρωπαϊκό πρωτάθλημα κλειστού στίβου στο Βελιγράδι με άλμα στα 4.85.
Στις 6 Αυγούστου 2017 κέρδισε το χρυσό μετάλλιο στο Παγκόσμιο πρωτάθλημα ανοιχτού στίβου στο Λονδίνο με άλμα στα 4.91. Τον Αύγουστο του 2018 «πέταξε» στα 4,85μ στο Βερολίνο και έκανε ρεκόρ αγώνα, κατακτώντας την κορυφή της Ευρώπης.
Στις 4 Αυγούστου 2020 έλαβε την 4η θέση στους Θερινούς Ολυμπιακούς αγώνες του Τόκιο με άλμα στα 4,80.
Στις 17 Αυγούστου 2022, η Κατερίνα Στεφανίδη κατέκτησε το ασημένιο μετάλλιο στο Ευρωπαϊκό Πρωτάθλημα Στίβου στο Μόναχο. Εκανε ρεκόρ για το 2022 με 4,75μ. και κατάφερε να γίνει η πρώτη Ελληνίδα αθλήτρια (γυναίκα ή άνδρας) με τέσσερα μετάλλια στον στίβο σε μία διοργάνωση, αλλά και η πρώτη αθλήτρια στην ιστορία του επί κοντώ γενικότερα με τέσσερα μετάλλια στην συγκεκριμένη διοργάνωση.
Εξωτερικοί σύνδεσμοι
Κατηγορία:Έλληνες Ολυμπιονίκες Κατηγορία:Ελληνίδες αθλήτριες του άλματος επί κοντώ Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Θερινούς Ολυμπιακούς Αγώνες 2016 Κατηγορία:Αθλητές του στίβου στη Θερινή Πανεπιστημιάδα 2011 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Παγκόσμιοι πρωταθλητές στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020 Κατηγορία:Χρυσοί Ολυμπιονίκες του στίβου
Νομοθετικό Σώμα του Μέιν
Το Νομοθετκό Σώμα του Μέιν είναι το πολιτειακό νομοθετικό σώμα της πολιτείας Μέιν των ΗΠΑ. Είναι ένα διθάλαμο σώμα συντιθέμενο από την κάτω βουλή, την Βουλή των Αντιπροσώπων του Μέιν και την άνω βουλή, την Γερουσία του Μέιν. Το Νομοθετικό σώμα συνέρχεται στο Πολιτειακό Καπιτώλιο στην Αουγκούστα, όπου συνεδριάζει από το 1832.
Η Βουλή των Αντιπροσώπων αποτελείται από εκατόν πενήντα μέλη, που έκαστο επιλέγεται από μονομελείς εκλογικές περιφέρειες. Η Βουλή είναι ένα από τα λίγα πολιτειακά νομοθετικά σώματα στις ΗΠΑ που διαθέτουν ειδικές έδρες για τους Ιθαγενείς Αμερικανούς, όπου υπάρχουν δύο μη ψηφίζοντες Αντιπρόσωποι από το Έθνος Penobscot και τις Φυλές Πασσαμακουόντυ. Η Γερουσία περιλαμβάνει έναν μεταβαλλόμενο αριθμό μελών, ο οποίος μπορεί υπό το Σύνταγμα του Μέιν να είναι τριάντα ένας, τριάντα δύο, ή τριάντα πέντε· ο τωρινός αριθμός είναι τριάντα πέντε.
Προϋποθέσεις
Για να είναι μέλος του Νομοθετικού Σώματος, πρέπει κάποιος να μην είναι μικρότερος από τριάντα ενός ετών, να έχει υπάρξει για πέντε έτη πολίτης των ΗΠΑ, να έχει υπάρξει κάτοικος του Μέιν για ένα έτος, και για τρεις μήνες πριν την εκλογή του και κατά τη διάρκεια της περιόδου για την οποία εκλέγεται πρέπει να είναι κάτοικος της περιφέρειας που εκπροσωπεί.
Εκλογές
Οι νομοθετικές εκλογές διαξάγονται το Νοέμβριο κάθε έτους με άρτιο αριθμό, κατά την γενική εκλογή της πολιτείας. οι όροι για αμφότερα τα σώματα είναι δύο έτη. Από το 1996, τα μέλη αμφοτέρων της Βουλής και της Γερουσίας περιορίζονται σε τεσσρις διετείς θητείες· όμως τα μέλη που έχουν συμπληρώσει το όριο είναι επανεκλέξιμα μετά από δύο έτη.
Εξουσίες
Ως νομοθετικός κλάδος της πολιτειακής κυβέρνησης του Μέιν, το Νομοθετικό Σώμα έχει την εξουσία να δημιουργεί νόμους, ο οποίος υπόκειται σε αρνησικυρία (βέτο) από τον Κυβερνήτη. Το Νομοθετικό Σώμα, όμως, με ψηφοφορία έγκρισης δύο τρίτων σε κάθε σώμα, μπορεί να υπερβεί το βέτο. Το Νομοθετικό Σώμα επίσης έχει την εξουσία να προτείνει συνταγματικές τροποποιήσεις με έγκριση δύο τρίτων σε κάθε σώμα· η πρόταση πρέπει να εγκριθεί από την πλειοψηφία των πολιτών σε δημοψήφισμα ώστε να περάσει.
Αντίθετα με άλλες πολιτείες, το Νομοθετικό Σώμα είναι υπεύθυνο για την εκλογή του Υπουργού Δικαιοσύνης, του Υπουργού Οικονομικών, και του Γραμματέα της Πολιτείας. Οι περισσότερες πολιτείες δίνουν αυτή την ευθύνη σε διορισμούς από τον Κυβερνήτη, ή σε μια εκλογή από το λαό συνολικά.
Εξωτερικοί σύνδεσμοι
Κατηγορία:Νομοθετικά σώματα των Ηνωμένων Πολιτειών Κατηγορία:Μέιν
Εκκλησία του Ναζωραίου
Εξωτερικοί σύνδεσμοι
Κατηγορία:Προτεσταντικές εκκλησίες
Fight Like a Brave
Το Fight Like a Brave είναι το πρώτο κομμάτι από το τρίτο άλμπουμ του αμερικανικού funk ροκ συγκροτήματος Red Hot Chili Peppers "The Uplift Mofo Party Plan". Κυκλοφόρησε ως το πρώτο single για το άλμπουμ. Παρά το γεγονός ότι είναι single, το τραγούδι δεν έχει ερμηνευτεί ζωντανά από το 1989. Σύμφωνα με ένα περιοδικό παίχτηκε μια φορά το 1991, αλλά λείπουν πληροφορίες και δεν εμφανίζεται στις setlists του συγκροτήματος. Το single περιλαμβάνει επίσης μια διασκευή στο κλασικό "Fire" του Jimi Hendrix, ως b-side. Θα εμφανιζόταν αργότερα στο "The Abbey Road EP" και το "Mother's Milk" ως φόρο τιμής στον κιθαρίστα Χίλελ Σλόβακ, ο οποίος πέθανε το 1988.
"Fight Like a Brave" εμφανίζεται στο video game Tony Hawk's Pro Skater 3..
Το "Fight Like a Brave" εμφανίζεται στην ταινία του 1986 Tough Guys.
Ένα μέρος των στίχων του τραγουδιού, "Κανείς δεν μπορεί να σας πει ότι πρέπει να φοβάστε» χρησιμοποιήθηκε επίσης από τον Bradley Nowell στο τραγούδι των Sublime " All You Need ".
Σύνθεση
Το τραγούδι είναι κυρίως μια προσπάθεια για να εμπνεύσει τους άλλους ανθρώπους, όπως οι συνεδρίες αποκατάστασης ήταν κίνητρα για τον Kiedis να εγκαταλείψει τα φάρμακα. Ανέφερε επίσης ότι στο τραγούδι εκφράζεται η δυσαρέσκεια της μπάντας με την EMI, την δισκογραφική τους, εκείνη την εποχή.
Τραγούδια
7" single (1987)
12" single (1987)
12" Pic Disc/12" Promo (1987)
Κατηγορία:Τραγούδια των Red Hot Chili Peppers Κατηγορία:Τραγούδια του 1987 Κατηγορία:Singles του 1987
Αδείμαντος του Κολλυτού
Ο Αδείμαντος του Κολλυτού (432 π.Χ. – 382 π.Χ.) ήταν αρχαίος Έλληνας, γιος του Αρίστωνος του Αθηναίου, γνωστότερος ως ο μεγαλύτερος αδερφός του Πλάτωνα. Παίζει σημαντικό ρόλο στην Πολιτεία του Πλάτωνα, και αναφέρεται στο έργο Απολογία Σωκράτους του Πλάτωνα και στους διαλόγους του Παρμενίδη. Στην Πολιτεία, ο Αδείμαντος χαρακτηρίζεται από την ανησυχία του για την εκπαίδευση, πράγμα το οποίο είναι προφανές από τη στιγμή που ο ίδιος εμπλέκεται στη συζήτηση. Επίσης, ανησυχεί για την ευτυχία των ανθρώπων στην ιδανική πόλη. Αναρωτιέται αν θα μπορούσαν να ζήσουν μία ευτυχή ζωή με μικρή ή καθόλου περιουσία. Συνεπώς, ο Αδείμαντος συνήθως συνδέεται με την απληστία ή την αγάπη για τα χρήματα σε ερμηνείες του διαλόγου. Γενικά, ο Αδείμαντος θεωρείται ως πιο προσεκτικός, εγκρατής, και λιγότερο δημιουργικός από τον αδερφό του, Γλαύκωνα, τον δεύτερο σημαντικότερο συνομιλητή του Σωκράτη στα τελευταία εννέα βιβλία της Πολιτείας.
Παραπομπές
Αδειμαντος Αδειμαντος
Σάιμον Κερκ
Ο Σάιμον Κερκ (αγγλ. πλήρες όνομα Simon Frederick St. George Kirke, 28 Ιουλίου 1949) είναι Άγγλος μουσικός γνωστός ως ντράμερ των συγκροτημάτων Free και Bad Company.
Βιογραφία
Ο Κερκ γεννήθηκε στο Λάμπεθ του κεντρικού Λονδίνου, αλλά μεγάλωσε στην επαρχία της Ουαλίας. Ξεκίνησε να παίζει τύμπανα σε παιδική ηλικία και έγινε ημί-επαγγελματίας στα 14 του χρόνια. Τρία χρόνια αργότερα άφησε το σχολείο για να συνεχίσει ως επαγγελματίας μουσικός.
Το 1968 σχημάτισε τους Free μαζί με τους Πωλ Ρότζερς, Πωλ Κοσσόφ και Άντι Φρέιζερ, με τους οποίους κυκλοφόρησε έξι στούντιο και ένα ζωντανά ηχογραφημένο άλμπουμ σε πέντε χρόνια. Η μεγαλύτερη επιτυχία του συγκροτήματος ήταν το τραγούδι "All Right Now" που σκαρφάλωσε στο Top-5 και στις δύο πλευρές του Ατλαντικού. Κατά τη διάρκεια της διάλυσης των Free για το δεύτερο μισό του 1971, ο Κερκ σχημάτισε τους Kossoff Kirke Tetsu Rabbit μαζί με τον Πωλ Κοσσόφ, τον Τετσού Γιαμαούτσι και τον Τζον Μπούντρικ, κυκλοφορώντας τον ομώνυμο δίσκο τους.
Οι Free διαλύθηκαν οριστικά το 1973 και ο Κερκ δημιούργησε τους Bad Company με τον Ρότζερς στο φωνητικά, τον κιθαρίστα Μικ Ραλφς και τον μπασίστα Μποζ Μπάρελ. Μέχρι το 1982 ηχογράφησαν έξι στούντιο άλμπουμ, εκ των οποίων τα τέσσερα σκαρφάλωσαν στο Top-5 του Billboard και έγινε πολυπλατινένια.
Το 1986 επέστρεψε στους επανενωμένους Bad Company, ηχογραφώντας μαζί τους άλλα έξι στούντιο άλμπουμ, όπως και το ζωντανά ηχογραφημένο "What You Hear Is What You Get: The Best of Bad Company". Επίσης, συμμετείχε σε τρεις περιοδείες των All Star Band του Ρίνγκο Σταρ, το 1997, το 1999 και το 2000.
Έχει κυκλοφορήσει δύο προσωπικούς δίσκους, το "Seven Rays of Hope" το 2005 και το "Filling the Void" το 2011.
Διαμένει στο Μανχάταν με τη σύζυγο του Λορέην Ντελάλ και τα τέσσερα παιδιά τους.
Εξωτερικοί σύνδεσμοι
Free
Α΄ κατηγορία πετοσφαίρισης ανδρών Κύπρου 1985-86
Η Α΄ κατηγορία πετοσφαίρισης ανδρών Κύπρου 1985-86 ήταν η 9η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 3η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 1985-86 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο Κύπελλο πρωταθλητών Ευρώπης πετοσφαίρισης ανδρών 1986-87.
17 Σεπτεμβρίου
16 Σεπτεμβρίου | 17 Σεπτεμβρίου | 18 Σεπτεμβρίου
Α΄ κατηγορία πετοσφαίρισης ανδρών Κύπρου 1985-86
Σύστημα διεξαγωγής
Δεν υποβιβάστηκε καμία ομάδα.
17 Σεπτεμβρίου
Η 17η Σεπτεμβρίου είναι η 260η ημέρα του έτους κατά το Γρηγοριανό ημερολόγιο (261η σε δίσεκτα έτη). Υπολείπονται 105 ημέρες.
Α΄ κατηγορία πετοσφαίρισης ανδρών Κύπρου 1985-86
Σύστημα βαθμολόγησης
Κάθε νίκης βαθμολογείτο με 3 βαθμούς και κάθε ήττα με 1 βαθμό.
17 Σεπτεμβρίου
Ορθόδοξη Εκκλησία
Κατηγορία:Ημέρες του έτους
Α΄ κατηγορία πετοσφαίρισης ανδρών Κύπρου 1985-86
Κριτήρια κατάταξης Α΄ φάσης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες πιο ψηλά κατατασσόταν η ομάδα με τη μεγαλύτερη διαφορά μεταξύ των νικηφόρων και των απολεσθέντων σετ.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.
Βαθμολογία
Η τελική βαθμολογία του πρωταθλήματος ήταν:
Βιβλιογραφία
Κατηγορία:Α΄ κατηγορία πετοσφαίρισης ανδρών Κύπρου Κατηγορία:Πετοσφαίριση το 1985 Κατηγορία:Πετοσφαίριση το 1986
Βασίλειο της Αλβανίας (Μεσαίωνας)
Το Μεσαιωνικό Βασίλειο της Αλβανίας ήταν βασίλειο που ίδρυσε ο Κάρολος ο Ανδεγαυός σε περιοχές της Αλβανίας που κατέκτησε από τη Βυζαντινή αυτοκρατορία (1271), με τη βοήθεια της τοπικής Αλβανικής αριστοκρατίας. Το βασίλειο ιδρύθηκε στα τέλη Φεβρουαρίου 1272, επεκτεινόταν σε όλη την αλβανική ακτή από το Δυρράχιο μέχρι το Βουθρωτό. Ακολούθησε προσπάθεια του Καρόλου να καταλάβει την Κωνσταντινούπολη αλλά απέτυχε στην Πολιορκία του Βερατίου (1280-1281). Μετά την πολιορκία οι Βυζαντινοί κατέλαβαν πολλά από τα εδάφη του (1281), όταν ξέσπασε ο Σικελικός Εσπερινός οι Ανδεγαυοί εξασθένησαν ακόμα περισσότερο και περιορίστηκαν μονάχα στο Δυρράχιο. Ο Οίκος των Καπετιδών-Ανζού κράτησε το Δυρράχιο μέχρι την εποχή που το κατέλαβε ο Κάρολος Τόπια (1368), ο γιος του Τόπια παρέδωσε την πόλη στη Δημοκρατία της Βενετίας (1392).
Η κατάκτηση του Μανφρέδου
Στη σύγκρουση που ξέσπασε ανάμεσα στο Δεσποτάτο της Ηπείρου και την Αυτοκρατορία της Νίκαιας ο Γκολέμ ντε Κρούγια υποστήριξε τους Ηπειρώτες. Τα στρατεύματα του Γκολέμ ντε Κρούγια κατέλαβαν την Καστοριά με στόχο να εμποδίσoυν τα στρατεύματα του Ιωάννη Βατάτζη να εισέλθουν στη Δεάβολη. Ο Ιωάννης Βατάτζης πλησίασε τον ντε Κρούγια και τον έπεισε να αλλάξει υποστήριξη, με τη νέα συνθήκη ο Βατάτζης του υποσχέθηκε την αυτονομία του. Την ίδια χρονιά ο Δεσπότης της Ηπείρου Μιχαήλ Β΄ Κομνηνός Δούκας υπέγραψε συνθήκη με τους Νικαιώτες, αναγνώρισε την κυριαρχία τους στη Μακεδονία και την Αλβανία. Το κάστρο των Κρούγια παραδόθηκε στη Νίκαια που αναγνώρισε τα παλιά προνόμια, τα ίδια προνόμια επικύρωσε ο διάδοχος του Ιωάννη Βατάτζη Θεόδωρος Β΄ Λάσκαρης. Οι Νικαιώτες ανέλαβαν τον έλεγχο από τον Μιχαήλ Β΄ (1256), τον χειμώνα ο Γεώργιος Ακροπολίτης προσπάθησε να εγκαταστήσει ξανά τη Βυζαντινή κυριαρχία στο Πριγκιπάτο της Αλβανίας. Η αυτονομία έπαψε να υπάρχει όπως είχαν υποσχεθεί οι Νικαιώτες στους κατοίκους, η Αλβανική αριστοκρατία επαναστάτησε. Ο Μιχαήλ Β΄ έσπασε την ειρήνη με την Αυτοκρατορία της Νίκαιας, με την υποστήριξη της Αλβανικής αριστοκρατίας επιτέθηκε στη Δίβρη, την Οχρίδα και το Πρίλεπ. Ο Μανφρέδος της Σικελίας εκμεταλλεύτηκε την κατάσταση και επιτέθηκε στην Αλβανία με τον Φιλίπ Σινάρ, κυρίευσε το Δυρράχιο, το Μπεράτ, τον Αυλώνα και όλη τη νότια ακτή της Αλβανίας μέχρι το Βουθρωτό. Ο Μιχαήλ Β΄ βρέθηκε σε δύσκολη θέση και έκλεισε ειρήνη με τον Μανφρέδο, αναγνώρισε την αυτονομία του και του έδωσε σύζυγο την κόρη του Ελένη Αγγελίνα της Ηπείρου. Μετά την ήττα του Μιχαήλ Β΄ και του Μανφρέδου στη Μάχη της Πελαγονίας οι Νικαιώτες προχώρησαν στο μεσαιωνικό βασίλειο της Αλβανίας και το κατέλαβαν ολόκληρο εκτός από το Βουθρωτό. Τον Σεπτέμβριο του 1261 ο Μανφρέδος ανασυγκροτήθηκε και ανακατέλαβε το Αλβανικό του βασίλειο, το κράτησε μέχρι τον θάνατο του (1266). Ο Μανφρέδος επανέφερε την παλιά αυτονομία, διόρισε σε αξιώματα τοπικούς Αλβανούς ευγενείς, ο Ανδρέας Βρανάς διορίστηκε διοικητής του Δυρραχίου. Ο Φιλίπ Σινάρ διορίστηκε διοικητής-αρχιστράτηγος του Αλβανικού βασιλείου, αρχικά είχε έδρα την Κέρκυρα, αργότερα μετακινήθηκε στο Κάστρο της Κανίνε της Αυλώνας όπου παντρεύτηκε μια συγγενή του Μιχαήλ Β΄.
Δημιουργία του βασιλείου από τον Κάρολο τον Ανδεγαυό
Μετά την ήττα του Μανφρέδου στη Μάχη του Μπενεβέντο (1266) υπεγράφη η Συνθήκη του Βιτέρμπο (1267) με την οποία ο Κάρολος ο Ανδεγαυός έγινε κύριος του βασιλείου του Μανφρέδου στην Αλβανία. Ο Κάρολος ο Ανδεγαυός κέρδισε επιπλέον όλα τα Λατινικά δικαιώματα στο Δεσποτάτο της Ηπείρου και την Πελοπόννησο. Ο Μιχαήλ Β΄ έμαθε τα νέα για τον θάνατο του Μανφρέδου στη μάχη, σχεδίασε με επιτυχία τη δολοφονία του διαδόχου του Φιλίπ Σινάρ με τη βοήθεια της συζύγου του, δεν μπόρεσε ωστόσο να καταλάβει το βασίλειο επειδή οι Αλβανοί ευγενείς αρνήθηκαν να του το παραδώσουν. Την ίδια απάντηση έδωσαν οι Αλβανοί ευγενείς και στον απεσταλμένο του Καρόλου του Ανδεγαβού Γκάζο Σινάρ (1267) που διεκδικούσε σύμφωνα με τη Συνθήκη του Βιτέρμπο τον τίτλο του βασιλιά της Αλβανίας. Μετά την αποτυχία της Η΄ Σταυροφορίας ο Κάρολος ο Ανδεγαυός έστρεψε την προσοχή του στην Αλβανία, προσπάθησε να προσεγγίσει τους αρχηγούς των Αλβανών με Καθολικούς ιερείς. Οι τοπικοί Καθολικοί ιερείς Ιωάννης του Δυρραχίου και Νικόλαος του Άρβανου ξεκίνησαν τις διαπραγματεύσεις με τους οπλαρχηγούς των Αλβανών για λογαριασμό του Καρόλου. Μετά από μερικά ταξίδια στην Αλβανία ο Κάρολος ο Ανδεγαυός πέτυχε τον στόχο του, Αλβανοί ευγενείς ταξίδευσαν από το Δυρράχιο στην αυλή του Καρόλου για να του δηλώσουν την υποταγή τους (21 Φεβρουαρίου 1272). Ο Κάρολος ο Ανδεγαυός ανακηρύχτηκε βασιλιάς της Αλβανίας "με τη σύμφωνη γνώμη των επισκόπων, των κόμητων, των βαρόνων, των στρατιωτών και των πολιτών", υποσχέθηκε να προστατεύσει τα προνόμια τους και την ανεξαρτησία τους από τους Βυζαντινούς. Η Συνθήκη καθιέρωσε την ένωση του βασιλείου της Αλβανίας με το Βασίλειο της Σικελίας υπό τον Κάρολο τον Ανδεγαυό. Ο Γκάζο Σινάρ διορίστηκε αντιβασιλιάς της Αλβανίας με στόχο να συγκεντρώσει στρατεύματα εναντίον των Βυζαντινών, ο Κάρολος έστειλε δύο αποστολές στο Δυρράχιο και την Αυλώνα (1272, 1273). Ο αυτοκράτορας Μιχαήλ Η´ Παλαιολόγος, έμαθε τις κινήσεις αυτές και έστειλε επιστολές στους ευγενείς της Αλβανίας να σταματήσουν να υποστηρίζουν τον Κάρολο. Οι ευγενείς Αλβανοί πήραν τις επιστολές και τις έδειξαν στον Κάρολο τον Ανδεγαυό αυτοπροσώπως, ο ίδιος τους θαύμασε για τη βαθιά τους πίστη απέναντι του. Ο Μιχαήλ Παλαιολόγος στράφηκε στον πάπα Γρηγόριο Ι΄ που ήθελε την ενότητα του χριστιανισμό και κήρυξε στη Β΄ Σύνοδο της Λυών Σταυροφορία. Ο πάπας Γρηγόριος Ι΄ έδωσε εντολή στον Κάρολο τον Ανδεγαυό να διακόψει τα σχέδια του για εκστρατεία στην Κωνσταντινούπολη (1274). Ο Κάρολος ο Ανδεγαυός καθιέρωση μια σκληρή στρατιωτική βασιλεία στο βασίλειο της Αλβανίας, όλα τα προνόμια της αυτονομίας χάθηκαν και αυξήθηκαν οι φόροι. Η γη των ευγενών κατασχέθηκε, αποκλείστηκαν από όλα τα αξιώματα επιπλέον ο Κάρολος ο Ανδεγαυός πήρε τους πρωτότοκους γιους των ευγενών όμηρους για να εξασφαλίσει με τη βία την υποστήριξη τους. Οι ευγενείς της Αλβανίας σε κατάσταση απελπισίας σκέφτηκαν να ζητήσουν ξανά υποστήριξη από τον Μιχαήλ Παλαιολόγο που τους υποσχέθηκε να επαναφέρει τα παλιά τους προνόμια.
Σχέδια του Καρόλου του Ανδεγαυού για κατάληψη της Κωνσταντινούπολης
Την ίδια εποχή ο Κάρολος ο Ανδεγαυός δημιούργησε έναν κύκλο συμμαχιών με τους βασιλείς της Σερβίας και της Βουλγαρίας, ο στόχος του ήταν να καταλάβει πρώτα τη Θεσσαλονίκη και κατόπιν την Κωνσταντινούπολη. Ο Κάρολος ο Ανδεγαυός προσπάθησε ταυτόχρονα να κερδίσει την υποστήριξη της Αλβανικής αριστοκρατίας, απελευθέρωσε μια σειρά από αιχμαλώτους, το Σόποτ του ήταν πολύ απαραίτητο αλλά η Οικογένεια Μουζάκα κατείχε εκτάσεις γύρω από το Μπεράτ. Οι ευγενείς ελευθερώθηκαν αλλά πήραν εντολή να στείλουν τους γιους τους όμηρους στη Νάπολη. Τον Αύγουστο του 1279 ο Ούγος του Συλί διορίστηκε από τον Κάρολο τον Ανδεγαυό αρχιστράτηγο της Αλβανίας, του Δυρραχίου, της Αυλώνας, του Σοπότ, του Βουθρωτού και της Κέρκυρας, προετοίμασε μια μεγάλη αντεπίθεση. Ο στρατός του ντε Συλί περιείχε πολλούς Σαρακηνούς τοξότες και μισθοφόρους, άρχισε να καταλαμβάνει κάστρα γύρω από την Αυλώνα. Ο βασικός στόχος της εκστρατείας ήταν η ανακατάληψη του Μπεράτ που βρισκόταν από το 1274 υπό Βυζαντινό έλεγχο. Τις προετοιμασίες διέκοψε ο Πάπας Νικόλαος Γ΄ που διέταξε τον Κάρολο τον Ανδεγαυό να διακόψει τις προσπάθειες του να επιτεθεί στη Βυζαντινή αυτοκρατορία. Ο πάπας πέθανε ωστόσο τον Αύγουστο του 1280 και η θέση του έμεινε κενή για έξι μήνες, αυτό έδωσε την ευκαιρία στον Κάρολο τον Ανδεγαυό να προετοιμάσει την αντεπίθεση του, το φθινόπωρο του 1280 έδωσε εντολή στον Ούγο του Σιλύ να επιτεθεί. Τον Δεκέμβριο του 1280 οι δυνάμεις των Ανδεγαυών έφτασαν στο Μπεράτ και πολιόρκησαν το κάστρο του.
Η αντεπίθεση του Μιχαήλ Παλαιολόγου
Ο Μιχαήλ Η΄ Παλαιολόγος ωστόσο που ήθελε την Ένωση των Δύο Εκκλησιών είχε πάντα την παπική στήριξη από την εποχή του πάπα Γρηγορίου Ι΄, όταν πέθανε (1276) ακολούθησαν και οι διάδοχοι του την ίδια τακτική. Ο Κάρολος πέτυχε τη μεγάλη νίκη όταν ανέβηκε στον παπικό θρόνο ένας Γάλλος ο Πάπας Μαρτίνος Δ΄, με φανατική στήριξε στον Κάρολο τον Ανδεγαυό κήρυξε την εκστρατεία απέναντι στον Μιχαήλ Παλαιολόγο ως Σταυροφορία. Η θέση ήταν δύσκολη για τον Μιχαήλ Η΄ Παλαιολόγο αλλά έστειλε ενισχύσεις στην πολιορκημένη φρουρά, ο Βυζαντινός στρατός έφτασε τον Μάρτιο του 1281 στο Μπεράτ με Τούρκους μισθοφόρους. Η διαταγή που πήραν ήταν να αποφύγουν την ανοιχτή μάχη, να περιοριστούν μόνο σε ενέδρες και επιδρομές. Αιχμαλώτισαν τον διοικητή των Ανδεγαυών Ούγο του Συλί και λεηλάτησαν την περιοχή. Το μεγαλύτερο τμήμα του Ανδεγαυικού στρατού οχυρώθηκε στο Κάστρο της Κανίνε που βρισκόταν ακόμα στα χέρια τους. Οι Βυζαντινοί προχώρησαν σε μεγάλη προέλαση, πολιόρκησαν το Δυρράχιο, το Κανίνε και την Αυλώνα αλλά δεν μπόρεσαν να τα καταλάβουν. Οι Αλβανοί ευγενείς του Κρούγιε συμμάχησαν με τον Βυζαντινό αυτοκράτορα που τους παραχώρησε μια σειρά από προνόμια για την πόλη και την επισκοπή τους. Οι αποτυχίες του Ούγου του Συλί τον έπεισαν ότι οι χερσαίες επιχειρήσεις με τους Βυζαντινούς ήταν αδύνατο να συνεχιστούν και αποφάσισε να τους αντιμετωπίσει από τη θάλασσα. Τον Ιούλιο του 1281 με τη "Συνθήκη του Ορβιέτο" προχώρησε σε συμμαχία με τη Δημοκρατία της Βενετίας για να αποκτήσει τον απαιτούμενο στόλο. Ο στόχος του ήταν η ανατροπή του Μιχαήλ Παλαιολόγου, στη θέση του θα έμπαινε ο έκπτωτος Λατίνος αυτοκράτορας Φίλιππος Α΄ του Κουρτεναί, θα ακολουθούσε η Ένωση των Δύο Εκκλησιών, η Ελληνική Ορθόδοξη Εκκλησία θα δήλωνε υποταγή στον πάπα. Οι κινήσεις αυτές θα δημιουργούσαν ξανά τη Λατινική Αυτοκρατορία, τα προνόμια που είχε χάσει η Βενετία στην Κωνσταντινούπολη θα επανέρχονταν.
Ο Σικελικός Εσπερινός
Με τους όρους της Συνθήκης ο Φίλιππος και ο Κάρολος θα έπρεπε να εξοπλίσουν 8.000 στρατιώτες, ιππείς και τον ικανό αριθμό πλοίων για να τους μεταφέρει στην Κωνσταντινούπολη. Ο Φίλιππος, ο Δόγης της Βενετίας Τζοβάνι Ντάντολο και ο ίδιος ο Κάρολος αυτοπροσώπως ή ο γιος του ο μετέπειτα Κάρολος Β΄ της Νεαπόλεως θα συμμετείχαν προσωπικά στην εκστρατεία. Ο Κάρολος ο Ανδεγαυός ήταν υποχρεωμένος να εξοπλίσει τον στρατό αφού ο Φίλιππος δεν είχε πόρους, οι Βενετοί παρείχαν 40 γαλέρες σαν συνοδούς του στόλου που απέπλευσε τον Απρίλιο του 1283 από το Μπρίντιζι. Ο Φίλιππος με τη σειρά του θα ήταν υποχρεωμένος όταν επανέλθει στον Λατινικό θρόνο να επαναφέρει τη "Συνθήκη του Βιτέρμπο" παραχωρώντας στη Βενετία τα προνόμια που είχε αποκτήσει με τον Δόγη της Βενετίας κύριο του "ενός τετάρτου και του ενός ογδόου της Λατινικής αυτοκρατορίας". Ένα δεύτερο έγγραφο σχετικά με την εκστρατεία του 1283 αναφέρει ότι ο Κάρολος και ο Φίλιππος ήταν υποχρεωμένοι να εξοπλίσουν 15 πλοία και 10 μεταφορικά με 300 άνδρες και άλογα, οι Βενετοί με τη σειρά τους θα παρείχαν 15 πολεμικά πλοία για επτά μήνες τον χρόνο. Οι δυνάμεις αυτές συγκεντρώθηκαν στην Κέρκυρα (1 Μαίου 1282) με εντολή να προχωρήσουν την επόμενη χρονιά σε εκστρατεία εναντίον του Μιχαήλ Η΄ Παλαιολόγου και των υπόλοιπων "καταπατητών" της Λατινικής αυτοκρατορίας. Τις δύο συνθήκες υπέγραψαν ο Κάρολος και ο Φίλιππος (3 Ιουλίου 1281) και επικύρωσε ο Δόγης της Βενετίας (2 Αυγούστου 1281). Τη Δευτέρα του Πάσχα (30 Μαρτίου 1282) ο Σικελικός λαός εξεγέρθηκε εναντίον των Ανδεγαυών, η επανάσταση έμεινε γνωστή στην ιστορία ως Σικελικός Εσπερινός. Η σφαγή των Ανδεγαυών από τους ντόπιους συνεχίστηκε για τρεις βδομάδες, ο Ανδεγαυικός στόλος που ήταν αγκυροβολημένος στη Μεσσήνη καταστράφηκε και ο Κάρολος ανέβαλε τα σχέδια του για επίθεση στην Κωνσταντινούπολη. Ο Κάρολος ο Ανδεγαυός ήταν έτοιμος για αντεπίθεση αλλά ο Πέτρος Γ΄ της Αραγωνίας και ο στόλος του αποβιβάστηκαν στη Σικελία (30 Αυγούστου 1282), όλα τα σχέδια του Καρόλου για επίθεση στην Κωνσταντινούπολη ακυρώθηκαν οριστικά. Τον Σεπτέμβριο του 1282 οι Ανδεγαυοί έχασαν οριστικά τη Σικελία, ο γιος του Καρόλου του Ανδεγαυού Κάρολος ο Χωλός συνελήφθη στη "μάχη του κόλπου της Νάπολης" αιχμάλωτος και παρέμεινε φυλακισμένος μέχρι τον θάνατο του πατέρα του (7 Ιανουαρίου 1285). Όλες τις περιοχές που ανήκαν στον Κάρολο τον Χωλό κατείχαν οι Καταλανοί, κρατήθηκε πολλά χρόνια ακόμα αιχμάλωτος μέχρι την απελευθέρωση του (1289).
Ανακατάληψη από τους Ανδεγαυούς
Η Ανδεγαυική αντίσταση συνεχίστηκε στην Αυλώνα και το Δυρράχιο μέχρι που έπεσε και αυτό σε Βυζαντινά χέρια (1288), την ίδια χρονιά ο Ανδρόνικος Β΄ Παλαιολόγος επικύρωσε τα προνόμια των Αλβανών ευγενών για το κάστρο του Κρούγιε. Το κάστρο του Κανίνε ήταν το τελευταίο που έπεσε στους Βυζαντινούς (1294), μόλις πριν (1292) έπεσαν το Βουθρωτό και η Κέρκυρα. Ο Σέρβος βασιλιάς Στέφανος Ούρος Β΄ Μιλούτιν κατέλαβε το Δυρράχιο, ο Ανδρόνικος Β΄ τον αναγνώρισε σαν κυβερνήτη αφού τον πάντρεψε με την κόρη του Σιμωνίς Παλαιολογίνα (1229) και του έδωσε προίκα την πόλη. Το Βασίλειο της Αλβανίας εξακολουθούσε να διεκδικεί ο Οίκος των Ανδεγαυών πολλά χρόνια ακόμα μετά τον θάνατο του Καρόλου (1285). Τα κληρονομικά δικαιώματα πέρασαν στον γιο του Κάρολο τον Χωλό, τον Αύγουστο του 1294 τα μεταβίβασε στον δικό του γιο Φίλιππο Α΄ του Τάραντα. Τον Νοέμβριο του 1294 ο Φίλιππος του Τάραντα παντρεύτηκε την κόρη του Δεσπότη της Ηπείρου Νικηφόρου Α΄ Θαμάρ της Ηπείρου ανανεώνοντας τη συμμαχία ανάμεσα στα δύο κράτη. Τα σχέδια για την ανασύσταση της Ανδεγαυικής αυτοκρατορίας διαπόπησαν προσωρινά όταν ο Φρειδερίκος Β΄ της Σικελίας αιχμαλώτισε τον Φίλιππο στη "μάχη της Φαλκονάρα". Με την απελευθέρωση του (1302) διεκδίκησε ξανά το Αλβανικό βασίλειο και ξεκίνησε εκστρατεία να το ανακτήσει. Οι τοπικοί Καθολικοί Αλβανοί τον υποστήριξαν θερμά, αναζητούσαν την προστασία του πάπα Βενέδικτου ΙΑ΄ απέναντι στην Ορθόδοξη Βυζαντινή αυτοκρατορία και τους Έλληνες. Το καλοκαίρι του 1304 οι Αλβανοί επίσκοποι και ευγενείς εξόρισαν τους Σέρβους και δήλωσαν την υποταγή τους στους Ανδεγαυούς. Ο Κάρολος ο Χωλός και ο γιος του Φίλιππος ανανέωσαν τα προνόμια που είχε υποσχεθεί παλιότερα ο Κάρολος ο Ανδεγαυός στους κατοίκους του Δυρραχίου. Ο Κάρολος ο Χωλός προχώρησε σε νέα προνόμια και φοροαπαλλαγές για τους κατοίκους του Δυρραχίου (1305). Η περιοχή του Βασιλείου της Αλβανίας με τον Φίλιππο του Τάραντα περιορίστηκε στην περιοχή γύρω από το σημερινό Δυρράχιο. Σε μια προσπάθεια να συμφιλιωθούν οι Ανδεγαυοί με τους Αραγωνέζους ξεκίνησαν διαπραγματεύσεις ώστε να παραχωρηθεί το βασίλειο της Τρινακρίας στον Φρειδερίκο Β΄, ωστόσο οι προσπάθειες απέτυχαν (1316).
Η άνοδος του Καρόλου Τόπια και η παράδοση του Δυρραχίου στη Βενετία
Με τον θάνατο του Φιλίππου του Τάραντα εμφανίστηκαν πολλοί διεκδικητές από την Οικογένεια των Ανδεγαυών για το Βασίλειο της Αλβανίας και το Δουκάτο του Δυρραχίου. Τα κληρονομικά δικαιώματα αγόρασε ο Ιωάννης της Γραβίνας με 5.000 χρυσές λίρες, όταν πέθανε (1336) τα κληρονόμησε ο γιος του Κάρολος του Δυρραχίου. Την περίοδο αυτή εμφανίστηκαν πολλές μεγάλες οικογένειες Αλβανών ευγενών, μια από αυτές ήταν η Οικογένεια Τόπια που κατείχε μεγάλες εκτάσεις στην κεντρική Αλβανία. Οι Σέρβοι τους πίεζαν έντονα, αυτό ανάγκασε τους Αλβανούς ευγενείς να αναζητήσουν έναν ισχυρό σύμμαχο στους Ανδεγαυούς. Η συμμαχία των Ανδεγαυών με τους Αλβανούς ευγενείς ήταν κρίσιμη για την ασφάλεια του βασιλείου της Αλβανίας ιδιαίτερα από τη δεκαετία του 1320 μέχρι τη δεκαετία του 1330. Πολλές εξέχοντες Αλβανικές οικογένειες είχαν μοιράσει τις εκτάσεις, οι Τόπια κατείχαν τις περιοχές ανάμεσα στους ποταμούς Ματ και Σκούμπιν, η οικογένεια Μουζάκα τις περιοχές ανάμεσα στους ποταμούς Σκούμπιν και Σούσιτσα. Οι Αλβανοί ευγενείς είδαν τους Ανδεγαυούς σαν σύμμαχους και προστάτες, τη διετία 1336-1337 ο Κάρολος είχε πολλές επιτυχίες εναντίον των Σέρβων στην κεντρική Αλβανία. Η πίεση των Σέρβων έγινε έντονη όταν ανέβηκε στον θρόνο ο Στέφανος Δουσάν, είχε καταλάβει ολόκληρη την Αλβανία (1346) αν και η τύχη του Δυρραχίου παραμένει άγνωστη. Ο Φίλιππος Β΄ του Τάραντα αποκεφάλισε τον ξάδελφο του Κάρολο του Δυρραχίου (1348) και πήρε τα κληρονομικά του δικαιώματα στο Βασίλειο της Αλβανίας. Με τον θάνατο του Δουσάν η Σερβική κυριαρχία άρχισε να καταρρέει, ο Κάρολος Τόπια από την Οικογένεια Τόπια ανέλαβε τα κληρονομικά δικαιώματα στο βασίλειο. Ο Στέφανος Ούρος Α΄ είχε παντρευτεί την Έλενα των Ανζού αλλά αναγνώρισε τον Κάρολο Τόπια ως κόμη της Αλβανίας. Ο Κάρολος Τόπια κατέλαβε οριστικά το Δυρράχιο από τους Ανδεγαυούς με τη σύμφωνη γνώμη των κατοίκων. Ο Λουδοβίκος του Δυρραχίου που είχε αποκτήσει τα κληρονομικά δικαιώματα στο βασίλειο της Αλβανίας από τη σύζυγο του και κόρη του Καρόλου Ιωάννα του Δυρραχίου επιτέθηκε και κατέλαβε το Δυρράχιο (1376) αλλά ο Κάρολος Τόπια το ανακατέλαβε (1383). Ο Μπάλσα Β΄ κατέλαβε το Δυρράχιο (1385), ο Τόπια ζήτησε τη βοήθεια των Οθωμανών που νίκησαν τον Μπάλσα στη "μάχη της Σάβρας" με αποτέλεσμα να χάσει την πόλη. Ο Κάρολος Τόπια διατήρησε το Δυρράχιο μέχρι τον θάνατο του (1388), τον κληρονόμησε ο γιος του Γεώργιος Β΄ Τόπια που παρέδωσε την πόλη στη Δημοκρατία της Βενετίας (1392).
Κάμπελ (αποσαφήνιση)
Διάφορα
Κατηγορία:Επώνυμα
Βασίλειο της Αλβανίας (Μεσαίωνας)
Διοίκηση
Το Βασίλειο της Αλβανίας παρέμεινε μια διακριτή εθνική οντότητα μέσα στο βασίλειο της Νεαπόλεως, είχε δικά του διοικητικά όργανα και κυβέρνηση με πρωτεύουσα το Δυρράχιο. Ο κυβερνήτης του Δυρραχίου κατείχε τον τίτλο του αρχιστράτηγου ή Καπετάνιου, στις τοπικές κυβερνητικές έδρες συμμετείχαν Αλβανοί. Ο βασιλικός θησαυρός στηρίχτηκε κατά κύριο λόγο στην παραγωγή άλατος και το εμπόριο, το βασικό σημείο ήταν το λιμάνι του Δυρραχίου που βρισκόταν υπό τη διοίκηση ενός "Προθόντιου", τους υπόλοιπους αξιωματούχους διόριζε η αντιβασιλεία. Σταδιακά τα πρόσωπα που διορίστηκαν σαν αντιστράτηγοι έχασαν την εξουσία τους, εμφανίστηκαν περισσότερο σαν κυβερνήτες του Δυρραχίου παρά σαν αντιπρόσωποι του βασιλιά. Ο ρόλος των τοπικών Αλβανών αρχόντων έγινε περισσότερο σημαντικός στα τελευταία χρόνια του βασιλείου, οι Ανδεγαυοί στήριξαν τη στρατιωτική τους διοίκηση σε γηγενείς. Ο Φίλιππος του Τάραντα διόρισε αρχιστράτηγο του βασιλείου έναν γηγενή Αλβανό από την οικογένεια Μπλινίστι, τον διαδέχθηκε ο Ανδρέα Α΄ Μουζάκα (1318). Μετά το 1304 οι Ανδεγαυοί αποφάσισαν να δίνονται όλοι οι τίτλοι στην Αλβανική αριστοκρατία. Οι Ανδεγαυοί αν και είχαν δημιουργήσει ισχυρό κεντρικό κράτος παραχώρησαν πλήρη αυτονομία στις Αλβανικές πόλεις, ο ίδιος ο Κάρολος ο Ανδεγαυός αναγνώρισε τα προνόμια του Δυρραχίου (1272).
Θρησκεία
Η περιοχή του βασιλείου της Αλβανίας ανήκε ιστορικά σε διαφορετικά Μητροπολιτικά κέντρα όπως το Δυρράχιο, η Οχρίδα και η Αρχαία Νικόπολη όπου οι Καθολικές, Σέρβικες και Βουλγαρικές εκκλησίες είχαν την εξουσία ανάλογα με την περίσταση. Η δημιουργία του Αλβανικού βασιλείου ενίσχυσε σημαντικά την Καθολική εκκλησία, όχι μόνο στην πόλη του Δυρραχίου αλλά σε ολόκληρη τη χώρα. Η αρχιεπισκοπή του Δυρραχίου ήταν η κύρια στην Αλβανία πριν το μεγάλο Σχίσμα του 1054 με 15 θυγατρικές επισκοπές. Μετά το Σχίσμα παρέμεινε στην Ορθόδοξη Βυζαντινή διοίκηση παρά τις συνεχείς προσπάθειες του πάπα να την εντάξει στην Καθολική εκκλησία χωρίς αποτέλεσμα. Μετά την πτώση της Βυζαντινής αυτοκρατορίας και τη δημιουργία της Λατινικής αυτοκρατορίας (1204) τοποθετήθηκε Καθολικός αρχιεπίσκοπος στο Δυρράχιο (1208), με την ανακατάκτηση της Αλβανίας από το Δεσποτάτο της Ηπείρου αντικαταστάθηκε από Ορθόδοξο (1214). Με τον θάνατο του Ορθόδοξου αρχιεπίσκοπου πολλοί προσπάθησαν να τον αντικαταστήσουν, η αρχιεπισκοπή της Νίκαιας διόρισε επίσκοπο (1256) αλλά σύντομα η Αλβανία κατακτήθηκε από τον Μανφρέδο (1258). Μετά τη δημιουργία του Αλβανικού βασιλείου η περιοχή (1272) έγινε το επίκεντρο στα σχέδια του πάπα να διαδοθεί η Καθολική εκκλησία στα Βαλκάνια. Το σχέδιο είχε τη στήριξη της Έλενας του Ανζού που ήταν ξαδέλφη του Καρόλου του Ανδεγαυού και σύζυγος του Στεφάνου Ουρός Α΄ βασιλιά στη βόρειο Αλβανία.
Πηγές
Κατηγορία:Μονάρχες της Αλβανίας Κατηγορία:Δούκες του Δυρραχίου Κατηγορία:Βασιλείς της Αλβανίας Κατηγορία:Πρώην βασίλεια Κατηγορία:Πρώην κράτη των Βαλκανίων
Άννα (σύζυγος του Αρτάβασδου)
Η Άννα, λατιν. Anna (άκμασε 720 - 740) από τη Δυναστεία των Ισαύρων/Συριακή ήταν Αυτοκράτειρα, ως σύζυγος του Αρτάβασδου, ενός από τους δύο αντίπαλους Αυτοκράτορες σε έναν εμφύλιο πόλεμο, που κράτησε από τον Ιούνιο τού 741 ως τον Νοέμβριο τού 743. Ο άλλος Αυτοκράτορας ήταν ο αδελφός της Κωνσταντίνος Ε΄.
Η καταγωγή της
Ήταν κόρη τού Λέοντα Γ΄ του Ισαύρου και της Μαρίας. Αδέλφια της ήταν ο Κωνσταντίνος Ε΄, η Ειρήνη και η Κοσμώ. Τα ονόματα και τους τάφους τους αναφέρει ο Κωνσταντίνος Ζ΄ στο έργο του Περί Βασιλείου Τάξεως (De Ceremonis Aulae), αλλά δεν γνωρίζουμε κάτι άλλο για τις δύο αδελφές της.
Ο γάμος της
Στις αρχές της δεκαετίας τού 710 ο θρόνος της Ρωμαϊκής Αυτοκρατορίας ήταν ασταθής: το 711 εκτοπίστηκε και εκτελέστηκε ο Ιουστινιανός Β΄. Ακολούθησαν οι σύντομες βασιλείες του Φιλιππικού (711-713), τού Αναστασίου Β΄ (713-715) και τού Θεοδοσίου Γ΄ (715-717). Και οι τρεις τους ανέβηκαν στον θρόνο με πραξικόπημα από μερίδες τού Ρωμαϊκού στρατού.
Τότε το 715 δύο στρατηγοί συμμάχησαν. Ήταν, κατά τον Θεοφάνη τον Ομολογητή ο Λέων από το θέμα των Ανατολικών και ο Αρτάβασδος από το θέμα των Αρμενιακών. Ο σκοπός τους ήταν η εκτόπιση τού Θεοδοσίου Γ΄ και η άνοδος τού Λέοντα στον θρόνο. Η συμμαχία επισφραγίστηκε με τη μνηστεία της Άννας με τον Αρτάβασδο.
Η εξέγερσή τους ξεκίνησε δύο έτη μετά και επέτυχε στους στόχους της. Στις 25 Μαρτίου 717 ο Λέων Γ΄ ανακηρύχθηκε Αυτοκράτορας στην Αγ. Σοφία και η Άννα έγινε μέλος της νέας αυτοκρατορικής οικογένειας. Ακολούθησε ο γάμος της με τον Αρτάβασδο, ο οποίος αναβιβάστηκε σε κουροπαλάτη (υπεύθυνο του ανακτόρου), κόμης τού θέματος του Οψικίου, ενώ κράτησε και την προηγούμενη θέση του.
Ως Αυτοκράτειρα
Η θρησκευτική πολιτική τού Λέοντα Γ΄ διαίρεσε τους Χριστιανούς σε εικονοκλάστες και εικονολάτρες. Ο Αυτοκράτορας έγινε επικεφαλής της πρώτης μερίδας και καταδίωκε τη δεύτερη. Απεβίωσε στις 18 Ιουνίου 741· τον διαδέχθηκε ο μόνος γιος του Κωνσταντίνος Ε΄, επίσης εικονοκλάστης, που απολάμβανε την υποστήριξη της πρώτης μερίδας. Ο Αρτάβασδος όμως συγκέντρωνε οπαδούς από τη δεύτερη και ετοιμαζόταν για εξέγερση.
Τον Ιούνιο του 741/2 ο Κωνσταντίνος Ε΄ διαπεραιώθηκε στη Μ. Ασία για να εκστρατεύσει στο Ανατολικό σύνορο εναντίον τού Ισάμ ιμπν Αμπντ αλ-Μαλίκ χαλίφη των Ομμεϋαδών. Τού επιτέθηκαν όμως οι δυνάμεις τού Αρτάβασδου και τον νίκησαν. Ο Κωνσταντίνος Ε΄ ζήτησε καταφύγιο στο Αμόριο, ενώ ο Αρτάβασδος προέλασε στην Κωνσταντινούπολη, όπου έγινε αποδεκτός ως Αυτοκράτορας.
Στέφθηκε από τον Αναστάσιο Πατριάρχη της Κωνσταντινούπολης. Η Άννα αναγορεύθηκε Αυγούστα και ο γιος τους Νικηφόρος έγινε συναυτοκράτορας. Ο Αρτάβασδος δήλωσε "προστάτης των Ιερών Εικόνων" για να εξασφαλίσει τη θέση του. Η κύρια βάση υποστήριξής του ήταν το θέμα των Ανατολικών, το Οψίκιο και η επαρχία της Θράκης. Αναγνωρίστηκε από τους εικονολάτρες, όπως τον πάπα Ζαχαρία.
Ο εμφύλιος κράτησε δύο έτη και τελείωσε με την ήττα τού Αρτάβασδου. Η πρώτη μεγάλη μάχη έγινε πλησίον των Σάρδεων, στη Λυκία τον Μάιο του 743. Άλλος γιος τού Αρτάβασδου, ο Νικήτας ηττήθηκε τον Αύγουστο. Ο Κωνσταντίνος Ε΄ προέλασε στην Κωνσταντινούπολη και τρεις μήνες μετά κατάφερε να την καταλάβει. Έτσι ο Αρτάβασδος εκτοπίστηκε στις 2 Νοεμβρίου 743.
Αποσύρεται σε μονή
Ο Θεοφάνης καταγράφει, ότι ο Κωνσταντίνος Ε΄, αφού φυλάκισε τον σφετεριστή και τους δύο γιους του στον Ιππόδρομο της Κωνσταντινούπολης, τους υπέβαλε σε δημόσια ταπείνωση. Οι τρεις τους τυφλώθηκαν και εξορίστηκαν στη μονή της Χώρας.
Η Άννα και τα άλλα επτά τέκνα της τους ακολούθησαν στην απόσυρση στη μονή. Περιέθαλψε τον σύζυγό της και τους δύο τραυματισμένους γιους της, ώσπου απεβίωσαν. Τελικά όλοι τάφηκαν στη Χώρα και η μονή έγινε το προσκύνημα των εικονολατρών μαρτύρων. Το έτος που απεβίωσε η Άννα δεν είναι γνωστό, καθώς δεν αναφέρεται πια στις πηγές.
Ο Νικηφόρος Α΄ Πατριάρχης της Κωνσταντινούπολης στο έργο του Χρονογραφία Σύντομος αναφέρει πρώτα τον Νικήτα και μετά τον Νικηφόρο. Όμως ο Νικηφόρος έγινε συναυτοκράτορας. Έτσι ο ιστορικός Πάουλ Σπεκ στο βιογραφικό έργο του Αρτάβασδος (1981) προτείνει τον Νικήτα για πρωτότοκο, αλλά από άλλο, πρώτο γάμο του Αρτάβασδου και ο Νικηφόρος να είναι ο μεγαλύτερος γιος της Άννας, δεύτερης συζύγου τού Αρτάβασδου.
Οικογένεια
Παντρεύτηκε το 717 τον Αρτάβασδο στρατηγό του θέματος των Αρμενιακών και είχε τέκνα:
Παραπομπές
Κατηγορία:Σύζυγοι Βυζαντινών Αυτοκρατόρων Κατηγορία:Δυναστεία των Ισαύρων
Κατάλογος καλλιτεχνών που έφτασαν στο Νο1 στο Billboard R&B chart
Ακολουθεί κατάλογος με τους κορυφαίους καλλιτέχνες που έφτασαν στο νούμερο ένα στο Billboard R&B chart.
1964
NOTE: Κανένα ''R&B chart δεν δημοσιεύτηκε μεταξύ Νοεμβρίου 1963 και Ιανουαρίου 1965. Οι παρακάτω R&B καλλιτέχνες (όπως αναφέρει ο Joel Whitburn) είχαν No. 1 hits on the Billboard Hot 100 pop chart εκείνη την περίοδο:''
Παναγιώτης Λάλεζας
Ο Παναγιώτης Λάλεζας (Κόρινθος, 13 Ιουλίου 1973) είναι Έλληνας τραγουδιστής της ελληνικής παραδοσιακής μουσικής.
Βιογραφία
Γεννήθηκε και μεγάλωσε στην Αρχαία Κόρινθο, όπου κατοικεί και σήμερα. Από την μεριά του πατέρα του, έλκει καταγωγή, εκτός της Κορινθίας, επίσης από την Αργολίδα και τις Σπέτσες. Από μικρός είχε κλίση στο τραγούδι, πράγμα που οφείλεται και στον πατέρα του, ο οποίος του δίδαξε τον τρόπο να ερμηνεύει παραδοσιακά τραγούδια. Παράλληλα, μελετώντας ηχογραφήσεις γραμμοφώνου από τους Γιώργο Παπασιδέρη, Κώστα Ρούκουνα, Δημήτρη Αραπάκη, Ρόζα Εσκενάζυ, Ρίτα Αμπατζή, Γιώργο Μητσάκη και Γιάννη Κάβουρα μυήθηκε στον αμανέ, στο σμυρναίικο και στο ρεμπέτικο τραγούδι.
Σε ηλικία μόλις εννέα ετών πραγματοποίησε την πρώτη του δισκογραφική παρουσία. Ακολουθούν πλήθος βραβείων και τιμητικών διακρίσεων σε διαγωνισμούς παραδοσιακού τραγουδιού.
Ήδη από τα δώδεκα χρόνια του δραστηριοποιείται επαγγελματικά στο παραδοσιακό τραγούδι, ερμηνεύοντας δημοτικά τραγούδια σε πανηγύρια, γάμους, γλέντια, παραστάσεις χορευτικών συγκροτημάτων και σε άλλες πολιτιστικές εκδηλώσεις στην Ελλάδα και το εξωτερικό, σε συνεργασία με καταξιωμένους μουσικούς του χώρου.
Παρακολούθησε μαθήματα βυζαντινής μουσικής με δάσκαλο το Σίμωνα Καρρά και μαθήματα λαούτου από το δεξιοτέχνη Χρήστο Ζώτο.
Στο ενεργητικό του έχει 17 προσωπικούς δίσκους με παραδοσιακά τραγούδια, όπως και συμμετοχές σε πολλούς άλλους, ενώ διδάσκει φωνητική στο ΤΕΙ Ηπείρου.
Το χειμώνα του 2004-2005 συμμετέχει στο πρόγραμμα «Της Ελενίτσας...» στην «Ακτή Πειραιώς» και στο Fix Community, με την Ελένη Τσαλιγοπούλου, την Εστουδιαντίνα Νέας Ιωνίας, το Δημήτρη Ζερβουδάκη και τη Γιώτα Νέγκα.
Εμφανίζεται σε πολλές εκπομπές της ΕΡΤ από μικρή ηλικία.
Συνεργάζεται με τους σημαντικότερους σολίστ παραδοσιακής μουσικής από διάφορες περιοχές της χώρας όπως τους Νίκο Φιλιππίδη, Αλέξανδρο Αρκαδόπουλο, Γιώργο Κοτσίνη, Γιάννη Βασιλόπουλο, Γρηγόρη Καψάλη στο κλαρίνο, τους Γιώργο Κόρο, Νίκο Οικονομίδη, Γιώργο Μαρινάκη, Κυριάκο Γκουβέντα στο βιολί και με τον Χρήστο Ζώτο στο λαούτο, καθώς και με άλλους σημαντικούς και νεότερους καλλιτέχνες. Χρησιμοποιεί την παραδοσιακή ζυγιά στην απόδοση των τραγουδιών, δηλαδή μικρή ορχήστρα με κλαρίνο, βιολί, λαούτο και κρουστά ή την πλήρη ορχήστρα που έχει όλα τα παραπάνω όργανα με επιπλέον το σαντούρι, το κανονάκι και το ούτι.
Κατηγορία:Έλληνες άνδρες τραγουδιστές
Ποδηλασία
Η ποδηλασία είναι η χρήση του ποδηλάτου για μεταφορά, ψυχαγωγία και άσκηση, που είναι ιδιαίτερα διαδεδομένη σε όλον τον κόσμο. Επίσης, με τον όρο ποδηλασία εννοείται και η κίνηση με ανθρώπινη δύναμη κάθε μορφής τρίκυκλων, τετράκυκλων, μονόκυκλων ή άλλων οχημάτων.
Αγωνιστική ποδηλασία
Η αγωνιστική ποδηλασία περιλαμβάνει αρκετά αγωνίσματα, αρκετά εκ των οποίων είναι ή υπήρξαν αγωνίσματα των Ολυμπιακών Αγώνων. Η αγωνιστική ποδηλασία διαιρείται επίσημα σε:
Τον έλεγχο του αθλήματος έχει η Παγκόσμια Ένωση Ποδηλασίας (UCI), που έχει ως μέλη τις Εθνικές Ομοσπονδίες Ποδηλασίας, 180 περίπου χωρών. Υπάρχουν επίσης και Ηπειρωτικές συνομοσπονδίες, που δρουν στα αντίστοιχα γεωγραφικά όρια των ηπείρων και διοργανώνουν αντίστοιχα πρωταθλήματα.
Η ποδηλασία στην Ελλάδα
Στην Ελλάδα, η ποδηλασία ξεκίνησε στα τέλη του 19ου αιώνα. Μάλιστα, στους πρώτους σύγχρονους Ολυμπιακούς Αγώνες το 1896, η Ελλάδα κατέκτησε μεταξύ άλλων και χρυσό μετάλλιο στην Ποδηλασία Δρόμου, με τον Αριστείδη Κωνσταντινίδη.
Σημαντικότερος, σύγχρονος Έλληνας ποδηλάτης είναι ο Κανέλλος Κανελλόπουλος. Επίσης, μεγάλος ποδηλάτης, ο οποίος υπήρξε και αναμορφωτής του αθλήματος στην Ελλάδα, ήταν ο Ηλίας Κελεσίδης,. Στην σύγχρονη εποχή, οι σημαντικότεροι Έλληνες αθλητές της Ποδηλασίας είναι οι Λάμπρος Βασιλόπουλος Γιώργος Χειμωνέτος, Δημήτρης Γεωργαλάς, Βασίλης Αναστόπουλος, Χρήστος Βολικάκης, Γιάννης Ταμουρίδης , Περικλής Ηλίας , Πολυχρόνης Τζωρτζάκης , Γιώργος Μπούγλας , Χάρης Καστραντάς κλπ.
Στην Ελλάδα, υπεύθυνη για την οργάνωση και διάδοση του αθλήματος είναι η Ελληνική Ομοσπονδία Ποδηλασίας (Ε.Ο.Π.) Ιδρύθηκε το 1973 και έχει ως έμβλημα ποδηλάτη με ποδήλατο δρόμου, με φόντο την Ελληνική Σημαία. Έδρα της είναι το Ολυμπιακό Ποδηλατοδρόμιο, που περιλαμβάνεται στο αθλητικό συγκρότημα του Ολυμπιακό Αθλητικό Κέντρο Αθηνών «Σπύρος Λούης» (Ο.Α.Κ.Α.)
Το άθλημα καλλιεργείται σήμερα επίσημα από 100 περίπου σωματεία στη χώρα.
Εξωτερικοί σύνδεσμοι
Κατηγορία:Σωματική άσκηση
Δούκας της Σπάρτης
Ο τίτλος του Δούκα της Σπάρτης αποδιδόταν, κατά την διάρκεια του ελληνικού μοναρχικού καθεστώτος, στον μεγαλύτερο υιό του μονάρχη και προστίθετο σε εκείνον του διαδόχου της Ελλάδας (διαδόχου του θρόνου). Παρά το γεγονός πως εξακολουθεί να βρίσκεται σε χρήση, ωστόσο δεν αποτελεί παρά μόνον τίτλο ευγένειας μετά το 1974.
Διαμάχη σχετικά με τον τίτλο
Το άρθρο 3 του Ελληνικού Συντάγματος του 1864 (το οποίο έκανε εκ νέου χρήση του πνεύματος του άρθρου 33 του Συντάγματος του 1844) απαγόρευε την παραχώρηση τίτλων ευγενείας στην Ελλάδα.
Αυτός ήταν και ο λόγος για τον οποίον η δημιουργία του τίτλου του Δούκα της Σπάρτης μέσω διατάγματος του Βασιλέα Γεωργίου Α΄ to 1868 οδήγησε σε σημαντική διαμάχη. Αρχικά, το Ελληνικό Κοινοβούλιο μετά από έντονη διαμάχη στη Βουλή αναγνώρισε την νομιμότητα του συγκεκριμένου τίτλου κατά την διάρκεια της συνεδρίασής του της 17ης Σεπτεμβρίου 1868. Τελικά το Συμβούλιο της Επικρατείας ακύρωσε αυτή την απόφαση καθώς το Σύνταγμα απαγόρευε από τότε την απονομή ή αναγνώριση τίτλων ευγενείας σε Έλληνες.
Παραπομπές
Κατηγορία:Ελληνική Βασιλική Δυναστεία Σπαρτης
Μονοδένδρι Αχαΐας
Το Μονοδένδρι είναι παραθαλάσσιο χωριό της Αχαΐας στην πρώην Επαρχία Πατρών, καθώς και πρώην «καποδιστριακό» δημοτικό διαμέρισμα του Δήμου Βραχναίικων. Σήμερα αποτελεί τοπική κοινότητα του Δήμου Πατρέων. Απέχει 10 περίπου χιλιόμετρα από την Πάτρα και γειτνιάζει με τα Βραχνέικα, τα Ροίτικα, το Μιντιλόγλι, την Παραλία, και τα Τσουκαλαίικα. Σύμφωνα με την Απογραφή του 2001 είχε 571 κάτοικους, ενώ βάσει της Απογραφής του 2011 βρέθηκε να έχει 721 μόνιμους κάτοικους.
Ονομασία
Η ονομασία «Μονοδένδρι» στην περιοχή υπάρχει πριν ακόμα δημιουργηθεί το σημερινό χωριό όταν ήταν ακόμα ακατοίκητη, αναφέρεται μάλιστα ότι το 1429 ο Κωνσταντίνος Παλαιολόγος συνάντησε Πατρινούς προκρίτους στην θέση Τρεις Εκκλησιές δίπλα στο Μονοδένδρι.
Η εκδοχή για την ονομασία είναι ότι προέρχεται από κάποιο χωράφι-τοποθεσία που είχε ένα δένδρο μονάχα και επικράτησε για όλη την περιοχή. Σύμφωνα με τον Πουκεβίλ σε όλη την πεδιάδα που ήταν δασώδης υπήρχε ένα δένδρο μοναδικό στο είδος του ανάμεσα στα υπόλοιπα που υπήρχαν εκεί. Ήταν μία δρυς.
Ιστορικά στοιχεία
Στην περιοχή του Μονοδενδρίου υπάρχουν ίχνη εγκατάστασης από την προϊστορική εποχή, από τους ρωμαϊκούς χρόνους έχουν ανασκαφεί πολλές αγροικίες. Κατά τον μεσαίωνα η περιοχή ήταν ακατοίκητη και ανήκε στο χωριό Δρεσθενά. Πριν την Επανάσταση του 1821 ήταν μοιρασμένη σε Οθωμανούς γαιοκτήμονες ενώ αναφέρονται ότι έκταση ανήκε στην Μονή Ομπλού. Αναφέρεται και χάνι, το Χάνι του Μπούζου, ονομασία γνωστή και σήμερα.